- Ayen yelhan iɛedda, acu ara twaliḍ niḍen : d ayen n dir kan ara nesseggri. Tura, tengelwa ddunit abrid niḍen, lgirra ur nebna fell-as. Aql-aɣ imenɣi nsenni-t, itezzi irennu fell-aɣ, tal tassuta ad teddem ayla-s. zik d nekkni tura d dderya-nneɣ. D babnneɣ i aɣ-id-isexḍen ! Ttun medden ayen ara asen-idumen, ddan d lfani. Ffɣen i yiberdan, ɣilen ddunit-a ad tt-awin ! Ulac win ara isemdin ifassen-is, neɣ win ara yerren aqerru-s ɣer lqebla. Ɣer tliẓri ttɛennin medden, tuɣal-asen d lwali. Ssaddat imeɛzuzen uɣalen d ulac, teǧǧa-ten tezmert, teɣli leɛnaya-nsen, ddreɣlen fell-aɣ dayen! Imdanen rrẓen deg yifer, yeɣli wazal-nsen, aten-ad ɣellin am yizan. Ṛebbi-d mmi-m a tameṭṭut, tura ad am-t-nehren am yizimer ɣer leɛric. Yak qqareɣ-am, ulac win ara nɣiḍ.